Publication: Magyar Közlöny
Issue: MK-2001-99 (Year: 2001, Number: 99)
Era: 1990-2004
Section: televíziózásról szóló 1996. évi I. törvény (a továbbiakban:
Paragraph Index: 469

b) Az ORTT Irodájával kapcsolatban: — kinevezi az ORTT Irodájának vezetőjét (a továbbiakban: főigazgató), és gyakorolja felette a munkáltatói jogokat, — a Testület véleményének meghallgatása után egyetértési jogot gyakorol az Iroda igazgatóinak kinevezésével kapcsolatban, — a főigazgató előkészítésében az Iroda Igazgatóságának közreműködésével az ORTT elé terjeszti az Rttv.-ből eredő feladatok végrehajtását szolgáló pályázatokat, szerződéseket és szabályzatokat, valamint a Panaszbizottság döntéseivel szemben előterjesztett kérelmeket, — a Testület egyetértésével jóváhagyja az Iroda Szervezeti és Működési Szabályzatát, valamint a köztisztviselők jogállásáról szóló törvényből és egyéb jogszabályokból eredő, az Iroda személyi állományára vonatkozó belső szabályzatokat, — a Testület egyetértésével életbe lépteti az ORTT egészére vonatkozó biztonsági és ügykezelési szabályzatokat.

Source: https://magyarkozlony.hu/hivatalos-lapok/003dadabd362a35b0a14e8d94c68ffe14cfb6ebb/dokumentumok/b573d615fab0521fb8565b4b3a26c01430564bfd/letoltes